செயற்கு அரியவாவன இயமம், நியமம் முதலாய எண்வகை யோக உறுப்புக்கள்♣. நீரிற் பலகான் மூழ்கல்  முதலாய "நாலிரு வழக்கிற் றாபத பக்கம்"  என்பாரும் உளர்; அவை நியமத்துள்ளே அடங்கலின், நீத்தாரது பெருமைக்கு ஏலாமை அறிக. ♣எண்வகை யோக உறுப்புக்கள் = எட்டுவகையான யோக அங்கங்கள். அவை: இயமம், நியமம், ஆசனம், பிராணாயாமம், பிரத்தியாகாரம், தாரணை, தியானம், சமாதி எனும் எட்டு. இயமம்-தள்ளத்தக்க குணங்கள்; நியமம்- கொள்ளத்தக்க குணங்கள்; ஆசனம் என்பதை இருப்பு எனத் தமிழில் கூறுவர்; பிராணாயாமம்- உயிர்நிலை அல்லது வளிநிலை; பிரத்தியாகாரம்- மன ஒருக்கம் அல்லது தொகைநிலை; தாரணை- பொறைநிலை; தியானம்- நினைவு எனப்படும்; சமாதி. -இச்சூத்திரங்கள் தொல்காப்பியம், பொருளதிகாரம்- புறத்திணையியல், 20-ஆம் நூற்பாவில் காட்டப்பட்டன. திருக்குறள்: 27 (சுவையொளி) "சுவையொளி யூறோசை நாற்றமென் றைந்தின் // // சுவை ஒளி ஊறு ஓசை நாற்றம் என்று ஐந்தின் வகைதெரிவான் கட்டே யுலகு." (07) // //  வகை தெரிவான் கட்டே உலகு. (௭) பரிமேலழகர் உரை: